‏יום ראשון 22 אוקטובר 2017

**שם האגודה:** כפר ברוך מושב עובדים להתיישבות שיתופית בע"מ

**תאריך הישיבה:** 17.10.2017

**מספר חברי ועד ההנהלה:** 7

**שמות המשתתפות בישיבה**: חברי וועד: יובל גולדשטיין, מיכל נדלר, אבי שדה, יעקב פלד, יגאל לוין, משה סולומון, שי חיימי.

חברי וועדת ביקורת: חנה לייטמן, אסי מאיר, חסר: אולמר אלישע

מזכירת האגודה: לימור קוזקרו

**סדר היום של הישיבה:**

1. איוש נחלות
2. הרחבה
3. מחיר מים ואדמה לעונה 2017-2018
4. טיפול בתצ"ר
5. פגישה במנהל – בנושא תצ"ר
6. משאבה וניקוי תעלות המובילות למאגר.
7. מדרכה למבנה הדואר הישן

**סעיף מס'** **1:** איוש נחלות

עדכון:

נושא נדחה בשל כך שבועז מקלר שזומן לפגישה לא הגיע ברגע האחרון מסיבות אישיות.

 **סעיף מס' 2**: הרחבה ג'+ד'

עדכון:

* היתר של הרחבה יוגש בשבועות הקרובים לוועדת התכנון יזרעאלים.
* יציאה למכרז קבלנים בחודש נובמבר.
* תחילת עבודה – פיתוח ותשתיות מתוכננת לחודש מרץ/אפריל.
* 59 משתכנים חדשים חתמו על הסכמים ושילמו את עלויות הפיתוח

החלטות:

* הוצאת קול קורא לאיש קשר בנושא הרחבה, משרה בהתנדבות.
* הגרלה 3 - עד שלא יוסדרו הנושאים המשפטיים של השטחים המעוכבים, לא תיערך הגרלה השלישית שמיועדת לבעלי נחלות שלא קיבלו זכות – ויצליחו לסיים את התהליך עד מועד ההגרלה, ולאלה שלא זכו בהגרלה השניה).

**סעיף מס' 3:** מחירי מים ואדמות

החלטות:

* מחיר לדונם אדמה ישאר במחיר של 140 ₪ לדונם (לעונה), מכתבים יצאו לחקלאיים עד סוף החודש.
* תשלום עבור הפרש בעל –שלחין שהיה נהוג בוטל.
* מחיר מים שפירים - היות ומחיר מים שפירים הוזל ע"י מקורות, תשלום עבורו יחושב בהתאמה )תוספת של 15 א"ג על מחיר מקורות בהתאם להחלטת האגודה בתחילת השנה).
* מחיר מי מאגר ימשיך להיות 1 ₪ לקו"ב.
* מחירי המים והאדמה אינם כוללים מע"מ.

**סעיף מס' 4:** טיפול בתצ"ר

עדכון:

משרד של חיימי נערך עם טיוטות לקראת הרישום, מתעכבים בשל העובדה שהרכבת לא סיימה את תהליך הרישום בטאבו של השטחים שהפקיעה מכפר ברוך, התהליך נמצא לקראת סיומו.

**סעיף מס' 5:** פגישה במנהל בנושא תצ"ר

החלטה:

לאחרונה עוכבו מספר תיקים במנהל בשל תהליך התצ"ר – רישום בטאבו, לאור כך החליטה האגודה לקיים פגישה במנהל עם מנהל המחוז והנוגעים בדבר.

**סעיף מס' 6:** משאבה ונקוי תעלות המובילות למאגר

עדכון:

* סלאמה הקבלן שנבחר לביצוע עבודה של ניקוי ובנייה של תעלות המובילות את מי הגשמים למאגר, מסיים את עבודתו ביום חמישי (סך הכל 7 ימי עבודה).
* **בקשה לכל החקלאיים שמעבדים את האדמות ליד התעלות – להקפיד לשמור מרחק מהתעלות, ולשמור על ניקיונם.**
* משאבה – עלתה בקשה להשקיע את הכסף במשאבה שמעלה את המים, הנושא נידון ונשמרה ההחלטה להשקיע במשאבה נוספת של חלוקה, היות ועד תחילת שנה הבאה אין צורך במשאבה, תתקיים פגישה ויערך מו"מ (באחריות אבי שדה וצביקה אוחיון) מול שני ספקים שנתנו הצעות בכדי לקבל את ההצעה הטובה ביותר (הצעות התקבלו מ"המחדש" ועדי גרוס).

**סעיף מס' 7:** מדרכה למבנה הדואר הישן

החלטה:

אושרה הצעת מחיר של שי ראבי לבניית מדרכת בטון למבנה הדואר הישן.